open-index/open-wikipedia-markdown huggingface dataset:
John Williams (dirigent)

**John Towner Williams** (gebore op 8 Februarie 1932) is 'n Amerikaanse komponis en dirigent. In 'n loopbaan wat oor sewe dekades strek, het hy van die gewildste, herkenbaarste en mees geprese rolprentmusiek in die geskiedenis geskryf. 

Williams het 25 Grammys, 5 Oscars, 7 Baftas en 4 Golden Globes gewen. Sy 53 benoemings vir 'n Oscar is die meeste naas dié van Walt Disney. Hy word beskou as een van die grootste komponiste in die rolprentbedryf. Hy is bekend vir sy samewerking met Steven Spielberg en George Lucas, en het ook al saam met talle ander regisseurs gewerk, soos Alfred Hitchcock, Brian de Palma, Robert Altman, Oliver Stone, Richard Donner, Sydney Pollack en Mark Rydell. Hy het 'n baie eiesoortige klank wat romantiese, impressionistiese, atonale en orkesmusiek meng.

Sy vroeë werk as rolprentkomponis sluit in musiek vir *The Killers* (1964), *Valley of the Dolls* (1967), *Goodbye, Mr. Chips* (1969) en *The Long Goodbye* (1973). Williams word met Spielberg verbind sedert sy prent *The Sugarland Express* van 1974, en het die musiek geskryf vir al sy rolprente buiten vyf. Spielberg het hom by Lucas aanbeveel, en dié het hom gehuur vir *Star Wars*. 

Sy eerste Oscar was vir die beste oorspronklike musiek vir *Fiddler on the Roof* (1971). Ander sluit in vir die rolprente *Jaws* (1975), *Star Wars* (1977), *E.T.: The Extra Terrestrial* (1982) en ''Schindler's List* (1993). Nog van sy musiek wat lank onthou sal word, was vir *Close Encounters of the Third Kind* (1977), *Raiders of the Lost Ark* (1981), *Indiana Jones and the Temple of Doom* (1984), *Indiana Jones and the Last Crusade* (1989), *Hook* (1991), *Jurassic Park* (1993), *Saving Private Ryan* (1998), *A.I. Artificial Intelligence* (2001), *Lincoln* en *The Fabelmans* (2022). Williams het ook die musiek geskryf vir *Superman* (1978), die eerste twee *Home Alone*-prente en die eerste drie *Harry Potter''-prente. Sy motief vir "Hedwig's Theme" is egter in al agt prente gebruik.

Williams het ook verskeie klassieke concerto's en werk vir orkesensembles en solo-instrumente geskryf. Hy was van 1980 tot 1993 die Boston Pops Orchestra se hoofkomponis. 

In 2005 het die Amerikaanse Rolprentinstituut Williams se musiek vir 1977 se *Star Wars* gekies as die beste rolprentmusiek van alle tye. Die Library of Congress het die *Star Wars*-klankbaan in die Nasionale Opnameregister opgeneem as "kultureel, histories en esteties belangrik". 

## Verwysings
## Skakels
Antimima androsacea

***Antimima androsacea*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap, naby Sutherland op die Roggeveldberge-eskarp voor. Die spesie het 'n voorkomsgebied van kleiner as 10 km² en daar is slegs een populasie bekend en dit het geen bedreigings nie. Die plant word as krities seldsaam beskou.

## Galery 

Antimima androsacea S-1648.jpg

## Bronne 
* REDLIST Sanbi
* Plants of the World Online
Jaws

:*Hierdie artikel handel oor die rolprent van 1975.*

***Jaws*** is 'n Amerikaanse rillerrolprent van 1975 wat deur Steven Spielberg geregisseer is. Dit is geskoei op die roman van 1974 met dieselfde naam deur Peter Benchley. Roy Scheider vertolk die rol van die polisiehoof Martin Brody, wat met die hulp van 'n mariene bioloog (Richard Dreyfuss) en 'n professionele haaijagter (Robert Shaw) 'n mensvreterhaai jag wat mense op 'n vakansiedorp aanval. Murray Hamilton vertolk die rol van die burgermeester en Lorraine Gary dié van Brody se vrou.

Die prent is hoofsaaklik verfilm by Martha's Vineyard in Massachusetts en was die eerste een wat op see geskiet is. Die vervaardiging was dus moeilik en die prent het die verfilmingstyd en begroting oorskry. Omdat die meganiese haai dikwels nie gewerk het nie, het Spielberg besluit om dikwels net te sinspeel op die haai se teenwoordigheid. Die musiek van John Williams is gebruik om aan te dui wanneer die haai sy verskyning gaan maak. Spielberg en ander het dié suggestiewe benadering vergelyk met dié van die regisseur Alfred Hitchcock. 

*Jaws* is beskou as 'n waterskeidende oomblik in die rolprentwese. Dit was 'n tipiese somertreffer en het verskeie pryse vir sy musiek en redigering gewen. Dit het die meeste geld van alle tye by die loket verdien tot met die uitreiking van *Star Wars* twee jaar later. Albei prente het 'n belangrike rol gespeel in die daarstelling van die moderne Hollywood-sakemodel, wat 'n groot opbrengs soek met aksie- en avontuurflieks wat in die noordelike somer in duisende teaters uitgereik word en goed geadverteer word. Ná *Jaws* is drie opvolgprente uitgereik, waarby nie Spielberg of Benchley betrokke was nie. In 2001 het die Library of Congress dit gekies vir opname in die Amerikaanse nasionale rolprentregister  as "kultureel, histories of esteties belangrik".

## Verwysings 
## Skakels
Djimon Hounsou

**Djimon Gaston Hounsou** (gebore op 24 April 1964) is 'n akteur wat in Benin, Wes-Afrika, gebore is. Hy het sy loopbaan begin deur in musiekvideo's te verskyn en het sy rolprentdebuut in 1990 in ''Without You I'm Nothing* gemaak. Hy het daarna lof ontvang vir sy rol as Cinqué in Steven Spielberg se rolprent *Amistad'' (1997), waarvoor hy vir 'n Golden Globe vir beste akteur benoem is. Vir sy optrede in *In America* (2002) en *Blood Diamond* (2006) is hy benoem vir 'n Oscar vir beste manlike byspeler.

In die Marvel Cinematic Universe vertolk hy die rol van Korath the Pursuer in *Guardians of the Galaxy* (2014), *Captain Marvel* (2019) en *What If...?* (2021). Hy verskyn ook in verskeie prente van die DC Extended Universe. Sy ander noemenswaardige prente sluit in *Stargate* (1994), *Gladiator* (2000),  *Constantine*, *How to Train Your Dragon 2* (2014) en *The Legend of Tarzan* (2016).

Hounsou het sy debuut as regisseur gemaak met die dokumentêr *In Search of Voodoo: Roots to Heaven* (2018).

## Verwysings 
## Skakels
*
Antimima bracteata

***Antimima bracteata*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap tussen Port Nolloth en Hondeklipbaai voor. Daar is min omtrent die plant bekend, daar is onsekerheid of die spesie seldsaam is of misgekyk word. Dit kan moontlik bedreig word deur toekomstige mynbou aktiwiteite.

## Bronne 
* REDLIST Sanbi
* Plants of the World Online
Edgardo Berdeguer

**Edgardo Berdeguer** (* 29 Januarie 1954) is 'n Puerto Ricaanse boogskutter. Hy het aan die Olimpiese Somerspele van 1976 deelgeneem.

## Verwysings
Antimima emarcescens

***Antimima emarcescens*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap, op die Roggeveldberge-eskarp tussen Calvinia en Sutherland, voor. Dit het 'n voorkomsgebied van en daar is ses subpopulasies bekend, Die spesie word bedreig deur gewasverbouing, oorbeweiding en aanhoudende droogtes.

## Bronne 
* Sanbi
* Plants of the World Online
Antimima fenestrata

***Antimima fenestrata*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Wes-Kaap in die Knersvlakte voor. Die plant het 'n voorkomsgebied van 138 km² en daar is vyf subpopulasies. Dit word bedreig deur moontlike mynboubedrywighede. Hierdie spesies is een van 'n dosyn spesies wat endemies is aan die kalksteen van die Knersvlakte.

## Verwysings
## Bronne 
* REDLIST Sanbi
* Plants of the World Online
Antimima hallii

***Antimima hallii*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap en die Wes-Kaap voor. Dit is kom van die sentrale gedeelte van die Tankwa-Karoo suidwaarts tot by Matjiesfontein voor. Die plant het 'n voorkomsgebied en is een van die minder bekende spesies in die genus.
 
## Bronne 
* REDLIST Sanbi
* Plants of the World Online
Hartmanthus

***Hartmanthus*** is 'n genus van vetplante wat behoort tot die familie *Aizoaceae*. Die genus is inheems aan Namibië en Suid-Afrika. Die genus is vernoem na Heidrun Elsbeth Klara Osterwald Hartmann ter erkenning van haar werk.

## Spesies 
Daar is slegs twee spesies wat tot die genus hoort:
* *Hartmanthus hallii* (L.Bolus) S.A.Hammer
* *Hartmanthus pergamentaceus* (L.Bolus) S.A.Hammer

## Verwysings
Viva Technology

duimnael|regs|Viva Technology

Die **Viva Technology**, of **VivaTech**, is 'n jaarlikse byeenkoms gewy aan tegnologiese innovasie en beginners wat in 2016 gestig is. Dit vind jaarliks ​​by die Paris Expo Porte de Versailles in Parys, Frankryk plaas en word deur *Les Échos*- en Publicis-groepe georganiseer. Die eerste drie dae van VivaTech is uitsluitlik gemik op beginners, beleggers, bestuurders, studente en akademici. Op die vierde dag open die geleentheid vir die algemene publiek.

Die 2023-uitgawe het 'n rekord behaal deur meer as 150 000 besoekers vir die hele duur van die geleentheid te lok, byna 60 000 meer as die vorige uitgawe. Dit beteken dat die aantal besoekers aan Viva Tech in 2023 dié van CES sal oorskry, die maatstafbeurs op die gebied van nuwe tegnologie wat elke jaar in Las Vegas gehou word.

## Verwysings 
## Eksterne skakels 
* Viva Technology
The Color Purple (1985-rolprent)

***The Color Purple*** is 'n Amerikaanse epiese rolprent van 1985, 'n periodedrama oor 'n meisie se grootwordjare, wat deur Steven Spielberg geregisseer is. Die draaiboek is geskryf deur Menno Meyjes en is geskoei op die boek met dieselfde naam deur Alice Walker wat die Pulitzerprys gewen het. Dit was Spielberg se agtste rolprent nadat hy bekend geword het vir sy someravontuurtreffers. Dit was die eerste Spielberg-prent waarvoor John Williams nie die musiek geskryf het nie. Die musiek is deur Quincy Jones, wat ook een van die vervaardigers was. 

Die akteurs sluit in Whoopi Goldberg (in haar deurbraakrol), Danny Glover, Oprah Winfrey (in haar rolprentdebuut), Margaret Avery en Adolph Caesar. Die rolprent is verfilm in die distrikte Anson en Union in Noord-Carolina, en vertel die verhaal van 'n jong swart Amerikaanse meisie, Celie Harris, en die gewelddadige ondervindings wat sy deurmaak, insluitende huishoudelike geweld, bloedskande, kindermolestering, armoede, rassisme en seksisme.

Die fliek was 'n treffer by die loket en het $98,4&nbsp;miljoen gemaak met 'n begroting van $15&nbsp;miljoen. Dit het goeie resensies gekry, met spesiale lof vir Goldberg se toneelspel, die regie, draaiboek, musiek en vervaardiging. Dit is vir 11 Oscars benoem vir die 58ste Oscar-toekenningsaand, insluitende vir beste prent, beste aktrise vir Goldberg, beste vroulike byspeler vir beide Avery en Winfrey, en beste draaiboekverwerking. Dit het egter nie een gewen nie. Dit het vier benoemings vir 'n Golden Globe gekry, waarvan Goldberg vir beste aktrise in 'n drama gewen het. In 2006 het die Amerikaanse Rolprentinstituut dit 51ste geplaas op sy lys van inspirerende rolprente.

Ondanks die prent se sukses, was dit in 'n omstredenheid gewikkel. Baie het dit gekritiseer oor sy negatiewe uitbeelding van Amerikaanse swart mans, wat almal as gewelddadig gewys is. Dit is ook "oorsentimenteel" en "stereotipies" genoem. Die prent is deur die burgerregteaktivis Jesse Jackson en skrywer James Baldwin gekritiseer en is geboikot deur NAACP (die nasionale vereniging vir die bevordering van gekleurde mense) vir sy uitbeelding van verkragting en vir die "versterking van negatiewe sterotipes" van swart mans.

*The Color Purple* is in 2023 weer verfilm as 'n musiekrolprent wat geskoei is op die verhoogproduksie met dieselfde naam. Steven Spielberg en Quincy Jones was weer die vervaardigers in 2023, saam met Scott Sanders en Oprah Winfrey.

## Verwysings 
## Skakels
The Color Purple (2023-rolprent)

***The Color Purple*** is 'n Amerikaanse periodedrama en musiekprent van 2023 oor 'n meisie se grootwordjare wat deur Blitz Bazawule geregisseer is. Die draaiboek is geskryf deur Marcus Gardley en is geskoei op die musiekverhoogstuk met dieselfde naam, wat weer geskoei is op 'n roman deur Alice Walker wat die Pulitzerprys gewen het. Dit is die tweede verwerking van die boek ná die 1985-rolprent, wat deur Steven Spielberg geregisseer en deur Spielberg en Quincy Jones vervaardig is. Spielberg en Jones was weer die vervaardigers in 2023, saam met Scott Sanders en Oprah Winfrey, wat in die rolprent van 1985 gespeel het.

Die akteurs sluit in Taraji P. Henson, Danielle Brooks, Colman Domingo, Corey Hawkins, H.E.R., Halle Bailey, Louis Gossett jr. en Fantasia Barrino in die hoofrol van Celie. Brooks en Barrino het ook die rolle in die verhoogproduksie vertolk. Dit vertel die verhaal van Celie, 'n swart meisie in die vroeë 1900's in die Amerikaanse Suide.

*The Color Purple* se première was op 20 November 2023 in Londen. Dit het positiewe resensies gekry en het gelei tot benoemings vir Golden Globes vir Barrino en Brooks.

## Verwysings 
## Skakels
Kritzinger

**Kritzinger** is 'n van en kan na die volgende mense verwys:
* Johan Kritzinger (1905-1990), Suid-Afrikaanse geestelike leier.
* Johannes Lodewyk (Klippies) Kritzinger (1948-2016), Suid-Afrikaanse rugbyspeler.
* Karin Kritzinger, Suid-Afrikaanse aktrise.
* Matthys Stefanus Benjamin Kritzinger (1896-1977), Suid-Afrikaanse letterkundige.
* Pieter Hendrik Kritzinger (1870-1930), Suid-Afrikaanse militaris.
Gibbaeum

***Gibbaeum*** is 'n genus van vetplante wat behoort tot die familie *Aizoaceae*. Die genus is endemies aan Suid-Afrika.

## Spesies 
Daar is sewentien spesies in die genus:

* *Gibbaeum album* N.E.Br.
* *Gibbaeum angulipes* (L.Bolus) N.E.Br.
* *Gibbaeum dispar* N.E.Br.
* *Gibbaeum esterhuyseniae* L.Bolus
* *Gibbaeum geminum* N.E.Br.
* *Gibbaeum gibbosum* (Haw.) N.E.Br.
* *Gibbaeum hartmannianum* Thiede & Niesler
* *Gibbaeum heathii* (N.E.Br.) L.Bolus
* *Gibbaeum ihlenfeldtii* Thiede
* *Gibbaeum nebrownii* Tischler
* *Gibbaeum nuciforme* (Haw.) Glen & H.E.K.Hartmann
* *Gibbaeum pachypodium* (Kensit) L.Bolus
* *Gibbaeum petrense* (N.E.Br.) Tischler
* *Gibbaeum pilosulum* (N.E.Br.) N.E.Br.
* *Gibbaeum pubescens* (Haw.) N.E.Br.
* *Gibbaeum shandii* (N.E.Br.) N.E.Br.
* *Gibbaeum velutinum* (L.Bolus) Schwantes

## Verwysings
María Reyes

**María Reyes** (* 29 Junie 1964) is 'n Puerto Ricaanse boogskutter. Sy het aan die Olimpiese Somerspele van 1996 deelgeneem.

## Verwysings
Miguel Pedraza

**Miguel Pedraza** (* 23 Maart 1969) is 'n Puerto Ricaanse boogskutter. Hy het aan die Olimpiese Somerspele van 1988 deelgeneem.

## Verwysings
Derwisj

thumb|160px|'n Derwisj met 'n leeu en tier, omstreeks 1650.
[thumb|160px|[Ottomaanse Ryk|Ottomaanse derwisj, omstreeks 1860's.]]

**Derwisj** (van Persies: درویش, *Darvīsh*) in Islam kan breedweg verwys na 'n lid van 'n Soefi-broederskap (*tariqah*), of dit kan dui op 'n **bedelmonnik**, wat materiële armoede kies. Laasgenoemde betekenis word veral aangetref in Persies en Turkies (*derviş*) sowel as in Amazigh (*Aderwish*), wat ooreenstem met die Arabiese term *faqīr*. 

thumb|180px|links|Draaiende derwisje in 2007.
## Godsdienspraktyke
Derwisje probeer om God te nader deur deugsaamheid en individuele ondervinding, eerder as deur godsdienstige geleerdheid. Baie is bedelmonnike wat 'n eed van armoede afgelê het. Die hoofrede dat hulle bedel, is om nederigheid te leer, en hulle mag nie vir hulle eie gewin bedel nie. Hulle moet die geld wat hulle ontvang aan ander armes gee. 

## Draaiende derwisje
Die draaiende derwisje, wat die bekendste derwisje is, is veral in die Weste bekend vanweë die danse van die Mevlevi-orde in Konya, Turkye, en is deel van 'n formele seremonie wat as *Sema* bekend is. 

Dit word egter ook deur ander ordes beoefen. 

Die *Sema* is net een van baie Soefi-seremonies om godsdienstige ekstase (*majdhb*, *fana*) te bereik. Hoewel die praktyk nie as vermaak bedoel is nie, het dit 'n groot toeristeattraksie in Turkye geword.

## Ordes
Daar is verskeie ordes van derwisje, waarvan feitlik almal hulle oorsprong terugspeur na 'n Moslemheilige of , soos imam Ali. Deur die eeue het verskeie ordes ontstaan en verdwyn. Derwisje het versprei na Noord-Afrika, die Horing van Afrika, Turkye, Anatolië, die Balkan, die Kaukasus, Sentraal-Asië, Iran, Pakistan, Indië, Afganistan en Tadjikistan.

Sommige broederskappe en subgroepe sing verse van die Koran, speel tromme en draai in groepe, almal volgens hulle eie tradisie. Elke broederskap het sy eie soort kleed en metodes van aanvaarding en inwyding, waarvan sommige taamlik streng is. Die vorm van Soefi-derwisjisme wat in die 17de eeu beoefen is, was gesentreer om esoterisisme, geduld en pasifisme.

## Galery

Beeld:Dervish rug.jpg|'n Azerbeidjanse tapyt met 'n derwisj op.
Beeld:Amedeo Preziosi - Turks.jpg|Ottomaanse derwisje in Istanboel, 1857
Beeld:Constantinople(1878)-begging dervis.png|'n Ottomaanse derwisj in Istanboel, 1878
Beeld:Dervish, 1913.jpg|'n Palestynse derwisj in 1913
Beeld:Friday afternoon Dervishes (8625532149).jpg|'n Groep Soefi-derwisje in Sudan

## Verwysings
## Skakels
Gibbaeum album

Die **volstruistoonvygie** (*Gibbaeum album*) is 'n klein vetplant wat deel van die *Aizoaceae* familie is. Die plant is endemies aan die Wes-Kaap. Dit kom op die noordelike helling van die Langeberg by Barrydale voor. Daar is twee subpopulasies bekend maar een se getalle het aansienlik gedaal weens padkonstruksie. Die oorblywende populasies word bedreig deur versameling deur tuinboukundiges.

## Galery 

Gibbaeum album 1DS-II 1-C5513.jpg
Gibbaeum album 1DS-II 1-C5514-01.jpg
Gibbaeum album 1DS-II 1-C5514.jpg

## Bronne 
* REDLIST Sanbi
* Plants of the World Online
Gibbaeum dispar

**Duimpie-Snuif ** (*Gibbaeum dispar*) is 'n klein vetplant wat deel van die *Aizoaceae* familie is. Die plant is endemies aan die Wes-Kaap en kom by Van Wyksdorp voor. Daar is slegs een populasie bekend wat bedreig word deur vertrapping deur vee en wild, steengroefontginning om paaie mee in stand te hou, en onwettige versameling deur tuinboukundiges.

Die spesie staan ook bekend as die *pappegaaibekvygie* en *vinger-en-duim-vygie*.

## Galery 

Caryophyllales - Gibbaeum̠sp.jpg
Gibbaeum dispar 9.jpg
Gibbaeum dispar Babylonts - Copy.jpg
Gibbaeum dispar IMG 2483.jpg
Gibbaeum dispar Stellenbosch BG.jpg
Gibbaeum dispar-IMG 6675.jpg

## Bronne 
* REDLIST Sanbi
* Plants of the World Online
Ismael Rivera

**Ismael Rivera** (* 7 Julie 1951) is 'n uitgetrede Puerto Ricaanse boogskutter. Hy het aan die Olimpiese Somerspele van 1984 deelgeneem.

## Verwysings
Gibbaeum esterhuyseniae

***Gibbaeum esterhuyseniae*** is 'n klein vetplant wat deel van die *Aizoaceae* familie is. Die plant is endemies aan die Wes-Kaap. Dit kom op vanaf McGregor tot by Bonnievale in die Renosterveld voor. Die spesie het 'n voorkomsgebied van kleiner as 10 km². Een van die subpopulasies se getalle neem af weens die aanplant van plantasies en gewasverbouing.

## Bronne 
* REDLIST Sanbi
* Plants of the World Online
Gibbaeum hartmannianum

***Gibbaeum hartmannianum*** is 'n klein vetplant wat deel van die *Aizoaceae* familie is. Die spesie is endemies aan die Wes-Kaap en kom in die Riversdal omgewing voor. Die spesie is na die plantkundige Heidrun Hartmann vernoem.
 
## Bron 
* Plants of the World Online
Jay Cutler

duimnael|regs|Jay Cutler
**Jason Isaac Cutler** (gebore 3 Augustus, 1973) professioneel bekend as Jay Cutler is 'n Amerikaanse afgetrede professionele liggaamsbouer. Cutler is 'n viermalige wenner van mr. Olympia, nadat hy in 2006, 2007, 2009 en 2010 gewen het; en 'n sesmalige naaswenner, die meeste in die geskiedenis.

## Vroeë lewe 
Jay Cutler is op 3 Augustus 1973 in Worcester, Massachusetts, gebore. Hy het in die nabygeleë Sterling grootgeword en het die Wachusett Regional High School in Holden bygewoon. Hy het in sy broer se betonkonstruksie-onderneming, Cutler Bros. Concrete, begin werk toe hy 11 jaar oud was. Hy het op die ouderdom van 18 begin oefen om 'n liggaamsbouer te wees. Hy gradueer aan die Quinsigamond Community College in 1993 met 'n graad in strafreg, met die bedoeling om as 'n korrektiewe beampte vir 'n maksimum sekuriteitsgevangenis te werk.

## Loopbaan 
Cutler is geïnspireer om liggaamsbou te betree deur die persoonlike afrigter Marcos Rodriguez. Hy wou een van die grootste mededingers ooit wees en het sy eerste algehele oorwinning by die 1993 Iron Bodies Invitational behaal. Sy eerste kompetisie was die 1992 Gold's Gym Worcester Bodybuilding Championships, waar hy die tweede plek behaal het. Terwyl hy 'n naam vir homself in liggaamsbou gevestig het, het hy dikwels verskyn in liggaamsbou verwante video's, waaronder *Battle for the Olympia* 2001, 'n pre-kompetisie dokumentêre video, geregisseer deur Mitsuru Okabe, wat baie mededingers uitgelig het terwyl hulle voorberei het vir die 2001 Mr. Olympia-kompetisie. Hy het voortgegaan om opeenvolgende Arnold Classic-titels in 2002, 2003 en 2004 te wen, en het vier keer tweede na Ronnie Coleman gekom in die Mr. Olympia-kompetisie voordat hy die titel vir die eerste keer in 2006 gewen het.

By die 2001 mr. Olympia het Cutler positief getoets vir verbode diuretika, maar hy het gedagvaar en sy tweede plek is herstel. Hy het die mr. Olympia vir 'n tweede agtereenvolgende jaar in 2007 gewen. Hy het die derde mr. Olympia in die geskiedenis geword (na Arnold Schwarzenegger en Franco Columbu) wat die titel in nie-opeenvolgende jare gewen het, nadat hy die heersende kampioen Dexter Jackson in 2009 verslaan het. Sy 2009 Olympia-oorwinning is ook toe hy sy beroemde "quad stomp"-posisie uitgevoer het. In 2010 het hy sy vierde Mr. Olympia-titel gewen en Phil Heath verslaan. In 2011 was hy naaswenner van Heath by die Mr. Olympia. In 2012 kon hy weens 'n bisepsbesering nie aan die Mr. Olympia deelneem nie. Hy het 'n sesde plek behaal in die 2013 Mr. Olympia.

Deur sy loopbaan was Cutler op die voorblad van fiksheidstydskrifte soos *Muscle and Fitness*, *Flex*, en *Muscular Development*. Hy neem nie meer deel sedert 2013 nie en fokus sedertdien eerder op *Cutler Nutrition*, sy liggaamsbou-aanvullingsbesigheid, sowel as ander sakeondernemings deur sosiale media. In 2021 is hy opgeneem in die International Sports Hall of Fame.

## Verwysings
John Pilger

duimnael|John Pilger in Augustus 2011.
**John Richard Pilger** (/ˈpɪldʒər/; 9 Oktober 1939 – 30 Desember 2023) was 'n Australiese joernalis, skrywer, geleerde en dokumentêre rolprentmaker. Hy was hoofsaaklik sedert 1962 in Brittanje gevestig. Hy was ook 'n besoekende professor aan die Cornell-universiteit in New York.

Pilger was 'n sterk kritikus van Amerikaanse, Australiese en Britse buitelandse beleid, wat hy beskou het as gedryf deur 'n imperialistiese en kolonialistiese agenda. Pilger het ook sy geboorteland se behandeling van inheemse Australiërs gekritiseer. Hy het die eerste keer internasionale aandag getrek vir sy verslae oor die Kambodjaanse volksmoord.

Sy loopbaan as 'n dokumentêre rolprentvervaardiger het begin met *The Quiet Mutiny* (1970), wat tydens een van sy besoeke aan Viëtnam gemaak is, en het daarna voortgegaan met meer as 50 dokumentêre films. Ander werke in hierdie vorm sluit in *Year Zero* (1979), oor die nasleep van die Pol Pot-regime in Kambodja, en *Death of a Nation: The Timor Conspiracy* (1993). Sy talle dokumentêre films oor inheemse Australiërs sluit *The Secret Country* (1985) en *Utopia* (2013) in. In die Britse gedrukte media het Pilger van 1963 tot 1986 by die *Daily Mirror* gewerk, en het van 1991 tot 2014 'n gereelde rubriek vir die tydskrif *New Statesman* geskryf.

Pilger het in 1967 en 1979 Brittanje se Joernalis van die Jaar-toekenning gewen. Sy dokumentêre films het toekennings in Brittanje en wêreldwyd verwerf, insluitend verskeie BAFTA-eerbewyse.  Wat hy as die bedrieglike praktyke van die hoofstroommedia beskou het, is 'n gereelde onderwerp in Pilger se skryfwerk.

## Verwysings
Gibbaeum velutinum

***Gibbaeum velutinum*** is 'n klein vetplant wat deel van die *Aizoaceae* familie is. Die spesie is endemies aan die Wes-Kaap. Dit kom wes van Barrydale van Springfontein tot by Soutkloof voor. Die spesie het 'n voorkomsgebied van 100 km² en daar is tien subpopulasies bekend. Die plant word bedreig deur ontwikkeling rondom Barrydale asook vetrapping deur vee en steengroewe.

## Galery 

Gibbaeum velutinum barrydale.jpg
Gibbaeum schwantesii IMG 1567.jpg
Gibbaeum schwantesii IMG 1568.jpg

 
## Bronne 
* REDLIST Sanbi
* Plants of the World Online
Gibbaeum nebrownii

***Gibbaeum nebrownii*** is 'n klein vetplant wat deel van die *Aizoaceae* familie is. Die spesie is endemies aan die Wes-Kaap en kom voor in die Klein-Karoo by Ladismith. Dit het 'n voorkomsgebied van kleiner as 20 km² en daar is twee, klein gefragmenteerde subpopulasies veroorsaak deur vertrapping deur wild en versameling deur tuiniers. 

## Infraspesies 
Die spesie het twee infraspesies:
* *Gibbaeum nebrownii subsp. johnstonii* (van Jaarsv. & S.A.Hammer) Pavelka
* *Gibbaeum nebrownii subsp. nebrownii*
 
## Bronne 
* REDLIST Sanbi
* Plants of the World Online
Indikator

'n **Indikator** kan verwys na:

*In die chemie: 'n **aanduider**
*In die ekonomie: 'n statistiese getal wat 'n ontwikkeling aandui
Met effens ander spelling:
*Die biologiese genus *Indicator*
Queen Anne Hotel

Die **Queen Anne Hotel** is 'n hotel in Sutterstraat,  San Francisco. Dit is 'n historiese Victoriaanse huis in die Koningin Anna-argitektuurstyl wat in die painted lady-styl versier is. Dit was oorspronklik 'n kosskool vir meisies en het die aardbewing van 1906 in San Francisco net-met oorleef.

## Spookhuis
Die hotel is 'n gewilde plek om spoke te probeer vind. Die hoof van die voormalige afrondingskool, Mary Lake, spook na bewering in haar voormalige kantoor in kamer 410. 

## Verwysings
## Skakels
*Amptelike webtuiste
Gibbaeum petrense

***Gibbaeum petrense*** is 'n klein vetplant wat deel van die *Aizoaceae* familie is. Die spesie is endemies aan die Wes-Kaap. Dit kom op die noordelike helling van die Langeberg by Riversdal voor. Die plant het 'n voorkomsgebied van kleiner as 10 km² en daar is slegs tien subpopulasies oor; daar was meer maar die plant het van sy habitat verloor weens padkonstruksie. Die oorblywende populasies word bedreig deur vertrapping deur vee.

## Galery 

6 Gibbaeum petrense Brandvlei Rd - Copy.jpg
Gibbaeum petrense - Mimicry plant.jpg
Gibbaeum petrense 2017-09-26 4351.jpg
Gibbaeum petrense OB Wroclaw 2017-09-26 4352.jpg
Gibbaeum petrense ^ Crassula columnaris - Flickr - Ragnhild & Neil Crawford.jpg

## Bronne 
* REDLIST Sanbi
* Plants of the World Online
Painted ladies

[400px|thumb|"Painted Ladies" in [San Francisco, Kalifornië.]]

In die Amerikaanse argitektuur is **painted ladies** Victoriaase en Eduardiaanse huise wat van die 1960's af geverf is in drie of meer kleure wat hulle argitektoniese besonderhede versier of verhoog. Die term is die eerste keer deur die skrywers Elizabeth Pomada en Michael Larsen vir Victoriaanse huise in San Francisco gebruik in hulle boek van 1978, ''Painted Ladies: San Francisco's Resplendent Victorians''. 

Hoewel polichrome versiering algemeen was in die Victoriaasne tydperk, was die kleure wat aan dié huise gebruik is,  nie geskoei op 'n historiese presedent nie.

Sedertdien is die term ook gebruik vir groepe kleurryk oorgeverfde Victoriaanse huise in ander Amerikaan stede, soos Baltimore, St. Louis, New Orleans, ensovoorts. Hulle bestaan ook internasionaal, soos in Nieu-Seeland se hoofstad, Wellington.

## Verwysings
## Skakels
Silwernitraat

**Silvernitraat** is 'n sout van silwer en salpetersuur met die chemiese formule .

Dit is 'n kleurlose oplosbare sout, wat liggevoelig is en swart kleur wanneer dit langdurig aan lig blootgestel word.

## Kristalstruktuur
Sliwernitraat kristalliseer in 'n ortorombiese struktuur waarin die silweratome amper in lae ewewydig aan die (010) vlak lê. Die suurstofione van die nitraatgroepe is nie aan een spesifieke silweratoom gebind nie. 
: Ag(s) + 2H^+ + 2NO_3^- \rightarrow Ag^+ + NO_2 \uparrow + H_2O + NO_3^-  
Silwernitraatoplossings is baie gebruik om  kwalitatief ander ione in oplossings aan te toon. Bv. met chromaatione word 'n purperkleurige neerslag gevorm:
: 2Ag^+ + 2NO_3^- + 2K^+ + CrO_4^- \rightarrow Ag_2CrO_4(s) \downarrow + + 2NO_3^- + 2K^+ 
En dit is 'n eenvoudige toets om chloorione aan te toon:
: Ag^+  + NO_3^- + K^+ + Cl^- \rightarrow AgCl(s) \downarrow + NO_3^- + K^+ 
Die silwerchloriedneerslag is wit.

Dieselfde geld vir jodiedione:
: Ag^+ + NO_3^- + K^+ + I^- \rightarrow AgI(s) \downarrow + NO_3^- + K^+ 
Die silwerjodiediedneerslag is geel. Nitriete gee dieselfde resultaat.

## Medies
Dit word soms vir die behandeling van wonde of konjunktivitis aangewend. Dit word verhandel as klein stokkies vir antiseptiese wondkauterisering en word toegedien op slymvliese en ander klam veloppervlaktes, maar slegs op area wat behandel moet word. 
Topikale oplossings word met 'n katoentoediener op die aangetaste area opgebring wat in oplossing/salf gedoop is.

Silwernitraat is effektief in vitro teen *Neisseria gonorrheae* en *Staphylococcus aureus* in 'n konsentrasie van ongeveer 0.1% en teen *Escherichia coli* in 'n konsentrasie van ongeveer 0.01%. Dit is effektief in vivo teen die meeste stamme van Staphylococcus aureus en *S. epidermidis* en het ook aktiwiteit teen *Pseudomonas aeruginosa*, maar dit is minder aktief teen ander gram-negatiewe spesies, soos *Enterobacter* en *Klebsiella*. In die behandeling van brandwonde is silwernitraat nogtans grootliks deur silwersulfadiasien vervang.

Akute orale blootstelling aan silwernitraat het gelei tot irritasie en korrosie in die spysverteringskanaal, buikpyn, diarree, braking, skok, stuiptrekkings en dood by mense. Silwernitraat kan lei tot respiratoriese irritasie met blootstelling deur inaseming . Silwernitraat is hoogs irriterend vir die vel, slymvliese en oë. Onoplosbare silwerverbindings (bv. silwerchloried, silwerjodied en silweroksied) is relatief goedaardig. Mees algemeen by mense is argyria, of 'n grysblou verkleuring van die vel met herhaalde blootstelling.

## Verwysings
Vanzijlia annulata

***Vanzijlia annulata*** is 'n klein vetplant wat deel is van die *Aizoaceae* familie. Die spesie is endemies aan die Noord- en die Wes-Kaap.

Die genus bestaan uit slegs een spesie, ***Vanzijlia annulata*** en dit is dus 'n monotipiese takson.

## Bronne 
* REDLIST Sanbi
* Plants of the World Online
Ferdinand Vega

**Ferdinand Vega** (* 30 April 1936 – † 26 Februarie 2021) was 'n Puerto Ricaanse boogskutter. Hy het aan die Olimpiese Somerspele van 1972 deelgeneem.

## Verwysings
Ali Ahmed Salem

**Ali Ahmed Salem** (* 30 Maart 1973) is 'n uitgetrede boogskutter van Katar. Hy het aan die Olimpiese Somerspele van 2008 deelgeneem.

## Verwysings
Mădălina Amăistroaie

**Mădălina Amăistroaie** (* 9 Desember 2002) is 'n Roemeense boogskutter. Sy het aan die Olimpiese Somerspele van 2020 deelgeneem.

## Verwysings
Andrei Berki

**Andrei Berki** (* 7 November 1952) is 'n voormalige Roemeense boogskutter. Hy het aan die Olimpiese Somerspele van 1980 deelgeneem.

## Verwysings
Antimima leipoldtii

***Antimima leipoldtii*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Wes-Kaap vanaf Worcester tot by Robertson voor. Daar is ses subpopulasies bekend in 'n voorkomsgebied van 2200 km² wat bedreig word deur die aanplant van wingerde. Die spesie is deel van die fynbos.

## Bronne 
* REDLIST Sanbi
* Plants of the World Online
Gibbaeum angulipes

***Gibbaeum angulipes*** is 'n klein vetplant wat deel van die *Aizoaceae* familie is. Die plant is endemies aan die Wes-Kaap. Dit kom op die noordelike helling van die Langeberg van Waterval tot by Muiskraal voor. Daar is ses subpopulasies bekend en hulle word bedreig deur vertrapping deur vee en wild. 

## Bronne 
* REDLIST Sanbi
* Plants of the World Online
Kruiswonde van Christus

[thumb|180px|'n [Ikoon van die kruisiging wat die Vyf Heilige Wonde wys (13de eeu, Sint Katarina-klooster, berg Sinai).]]

In die Katolieke tradisie is die **Kruiswonde van Christus**, ook bekend as die **Vyf Heilige Wonde**, die vyf deurpriemende wonde wat Christus aan die kruis opgedoen het met sy kruisiging. Die wonde was al die fokus van spesifieke vererings, veral in die laat Middeleeue, en word dikwels weerspieël in kerkmusiek en .

## Die wonde
thumb|220px|links|Altaarbeeld deur Paolo Venezianos, omstreeks 1340. Engele bring houers om die bloed uit Christus se wonde op te vang.
thumb|180px|Die ongelowige Thomas.

Die vyf wonde bestaan uit 1) die spykergat in sy regterhand 2) die spykergat in sy linkerhand, 3) die spykergat in sy regtervoet, 4) die spykergat in sy linkervoet en 5) die wond in sy torso waar hy met die spies gesteek is. Die wonde om sy kop van die doringkrans en die geselmerke word nie bygereken nie omdat Hy dit nie aan die kruis opgedoen het nie.

Die ondersoek van Christus se wonde deur die "ongelowige Thomas" waarvan in die Evangelie volgens Johannes vertel word, was die fokus van baie kommentaar en is dikwels in kuns uitgebeeld.

## Verering
Die verering van die vyf wonde word gekoppel aan die mistisisme van die Middeleeue en die klem daarvan was op passievroomheid, veral onder die heiliges Bernardus van Clairvaux en Franciskus van Assisi. Laasgenoemde het volgens tradisie in 1224 die **stigmata** (wondtekens; enkelvoud: stigma) gekry met die verskyning van serafs (engele van die hoogste rang) tydens ’n godsdienstige ekstase – hy was die eerste aangetekende persoon in die Christelike geskiedenis wat die stigmata gekry het.

Verskeie gebede oor die vyf wonde bewaar gebly, onder andere 'n kort uurgebed van sint Klara. Van die 13de eeu af het die Dominikaanse Orde sy eie fees van die sywond van Christus gehad.

Die Dominikane het ook bygedra tot die verspreiding van die verering van die heilige wonde; die gebruik in sommige streke was om vyf Onse Vaders op Vrydae op te sê wanneer die klok lui om die lyding en dood van Jesus Christus te herdenk.

Ouer Romeinse liturgiese kalenders het die Fees van die Vyf Wonde van Jesus Christus en die Fees van die Doringkroon van Jesus Christus ingesluit, wat op die eerste en tweede Vrydae van Maart gevier is.

## Verwysings
## Skakels
Antimima limbata

***Antimima limbata*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Wes-Kaap van Langebaan tot by St. Helenabaai voor. Die plant het 'n voorkomsgebied van 560 km² en het reeds baie van sy habitat afgestaan  aan indringerplante en gewasverbouing. Die oorblywende subpopulasies is gedefragmenteer en kom in geïsoleerde graniet rotsstapels voor.

## Bronne 
* REDLIST Sanbi
* Plants of the World Online
Antimima loganii

***Antimima loganii*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap op die Roggeveldberge-eskarp naby Sutherland voor. Daar is min omtrent die plant bekend en slegs een subpopulasie is bekend. Daar is 'n moontlikheid dat die spesie misgekyk is en word as seldsaam beskou.

## Bronne 
* REDLIST Sanbi
* Plants of the World Online
Antimima compressa

***Antimima compressa*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika. Dit kom in die Noord-Kaap in die Richtersveld naby Kuboes voor. Die plant het 'n voorkomsgebied van kleiner as 50 km² en is min bekend omtrent die spesie. Dit is deel van die Sukkulente Karoo-bioom.

## Bronne 
* REDLIST Sanbi
* Plants of the World Online
Antimima lokenbergensis

***Antimima lokenbergensis*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap op die Bokkeveldberge-eskarp voor. Die plant word as seldsaam beskou. Die plant het 'n voorkomsgebied van  320 km² en is deel van die fynbos. Dit het geen bedreigings nie en word as seldsaam beskou.

## Bronne 
* REDLIST Sanbi
* Plants of the World Online
Alexandru Bodnar

**Alexandru Bodnar** (* 28 Junie 1990) is 'n Roemeense boogskutter. Hy het aan die Olimpiese Somerspele van 2008 deelgeneem.

## Verwysings
Aurora Chin

**Aurora Chin** (* 12 September 1958) is 'n Roemeense boogskutter. Sy het aan die Olimpiese Somerspele van 1980 deelgeneem.

## Verwysings
Bewonder & Bewaar met Bonné de Bod

**Bewonder & Bewaar met Bonné de Bod** is 'n Suid-Afrikaanse televisie-natuurreeks wat geskep is deur die bekroonde span: die televisie-aanbieder en vervaardiger, Bonné de Bod en  regisseur Susan Scott en uitgesaai is op kykNET. In die reeks word plaaslike en buitelandse natuurnavorsers se baanbrekersprojekte getoon en word daar ook meer uitgevind oor die mens agter die navorsing.

Die duo wat wyd bekroon is vir hulle dokumentêre rolprente, STROOP: Journey into the Rhino Horn War* en *Kingdoms of Fire, Ice & Fairy Tales, en gesamentlik meer as 55 benoemings en toekennings as aanbieder, vervaardigers en regisseur het, het verskeie wildernisgebiede in Suid-Afrika, Namibië en Argentinië besoek en natuurnavorsingsprojekte op kamera vasgelê. 

De Bod gesels met bewaringswetenskaplikes, veeartse en navorsers om nie net aan die kyker die projekte te toon nie, maar ook dieper te delf om die passie, persoonlikheid en mens agter elke navorser wat hul bestaan in die natuur voer, na vore te bring.

## Eerste seisoen
Die reeks het bestaan uit dertien episodes waarvan die eerste op Sondag, 17 Julie 2022 op kykNET uitgesaai is, en die laaste op Sondag, 9 Oktober 2022 
### Episode 1: Wildehonde
De Bod vind uit waarom die Kruger Nasionale Park se wildehonde 'n sagte plekkie in staatsveearts, dokter Louis van Schalkwyk, se hart het en sien ook die tegnologie wat hy help ontwikkel het met betrekking tot wildehonde. en baanbrekersontdekkings aan die Skedelkus.  

### Episode 7: Fynbos
Doktor Martina Treurnicht vertel meer oor een van Suid-Afrika se botaniese wonders, naamlik die fynbos van die Kaapprovinsie. 

### Episode 8: Guanacos
Navorser Emanuel Galetto van Patagonië wys dat om 'n nekband vir 'n guanacos, 'n Suid-Amerikaanse dier wat nou verwant is aan die lama, aan te sit, makliker gesê as gedaan is. 

### Episode 9: Pikkewyne
De Bod pak die seereis Dasseneiland toe aan waar sy by navorser, Albert Snyman, en sy span van SANCCOB aansluit wat 'n weeklange taak het om Afrika-pikkewyne met transpondeerders toe te rus vir navorsing. . 

## Verwysings
Yslandse towerstawe

**Yslandse towerstawe** (Yslands: *galdrastafir*) is simbole wat na bewering towerkragte bevat. Hulle kom voor in verskeie Yslandse towerboeke soos die *Galdrabók* en dateer uit die 17de eeu en later.

Van die magiese stawe sluit in:

## Verwysings
## Skakels
*Lys stawe in die Museum van Yslandse Towenary en Heksery
**Galdrastafir*: Yslandse towerstawe
Flamen

duimnael|Portret van 'n *flamen*
'n **Flamen** (meervoud: *Flamines* wat vuuraanstekers beteken) was 'n priester van die antieke Romeinse godsdiens wat tydens die Romeinse Republiek aan een van agtien gode met amptelike kultusse toegewys is. Die belangrikste hiervan was die drie *flamines maiores* (of "groot priesters"), wat die belangrike Romeinse gode Jupiter, Mars en Quirinus gedien het. Die oorblywende twaalf was die *flamines minores* ("mindere priesters"). Twee van die minores het gode gedien wie se name nou onbekend is; onder die ander is gode oor wie min bekend is behalwe die naam.

Die Flamines het 'n belangrike rol in die Romeinse religie gespeel. Hulle was verantwoordelik vir die korrekte voortgang van die liturgie.

## In die provinsies 
Die *flamines* van 'n provinsie was gewoonlik die hoogste posisie in 'n provinsie wat deur plaaslike aansienlikes beklee is. Hulle het dikwels tot die ridderskap behoort. Daar is bv. meer as sewentig *flamines* uit die provinsie Tarraconensis bekend, hulle het almal aan die munisipale aristokrasie of die ridderskap behoort; net een kon onder Vespasianus tot die Senaat toegelaat word, al was dit in 'n buitengewone situasie, omdat hy voorheen deur 'n senator geadopteer is. Ons ken ook verskeie *flamines* uit die Baetica sowel as uit die Lusitania, maar daar was geen lede van die ruiterordo wat self senatoriale rang behaal het nie.

## Verwysings
Dragonder

duimnael|Berede Russiese dragonder gewapen met 'n infanterie langgeweer, c. 1710.
**Dragonder**s was oorspronklik 'n klas berede infanterie, wat perde vir beweeglikheid gebruik het, maar afgeklim het om te voet te veg. Van die vroeë 17de eeu af is dragonders toenemend ook as konvensionele ruiters aangewend en opgelei vir gevegte met swaarde en vuurwapens van perd af. Terwyl hulle gebruik teruggaan na die laat 16de eeu, is dragonder-regimente gedurende die 17de en vroeë 18de eeue in die meeste Europese leërs gevestig; hulle het groter beweeglikheid as gewone infanterie verskaf, maar was baie goedkoper as kavallerie.

Die naam is na bewering afgelei van 'n tipe vuurwapen, 'n dragon genoem, wat 'n handwapenweergawe van 'n donserbus was, gedra deur dragonders van die Franse leër. Die titel is in moderne tye deur 'n aantal gepantserde of seremoniële berede regimente behou.

## Verwysings
Maureen Tuimalealiifano

**Maureen Tuimalealiifano** (* 17 Oktober 1970) is 'n Samoaanse boogskutter. Sy het aan die Olimpiese Somerspele van 2012 deelgeneem.

## Verwysings
Joseph Muaausa

**Joseph Muaausa** (* 15 Desember 1961) is 'n Samoaanse boogskutter. Hy het aan die Olimpiese Somerspele van 2008 deelgeneem.

## Verwysings
Emanuele Guidi

**Emanuele Guidi** (* 16 September 1969) is 'n Sanmarinese boogskutter. Hy het aan die Olimpiese Somerspele van 2012 deelgeneem.

## Verwysings
Paolo Tura

**Paolo Tura** (* 10 Februarie 1971) is 'n boogskutter van San Marino. Hy het aan die Olimpiese Somerspeles van 1992 en 1996 deelgeneem.

## Verwysings
Faisal al Basam

**Faisal al Basam** (* 30 November 1965) is 'n uitgetrede Saoedi-Arabiese boogskutter. Hy het aan die Olimpiese Somerspele van 1984 deelgeneem.

## Verwysings
Adel Aljabrin

**Adel Aljabrin** (* 5 Januarie 1968) is 'n Saoedi-Arabiese boogskutter. Hy het aan die Olimpiese Somerspele van 1988 deelgeneem.

## Verwysings
Edwill van Aarde

**Edwill van Aarde** (20 Desember 1938 – 3 Januarie 2024) was 'n televisie-, radio-omroeper en sportkommentator  in Suid-Afrika. Hy was die aanbieder en kommentator met die langste ononderbroke diens by enige uitsaaier in Suid-Afrika, 50 jaar (in 2011).

## Persoonlike lewe
Van Aarde is op 20 Desember 1938 in Kimberley, Suid-Afrika gebore. Hy het in Boetsap grootgeword. Hy het skoolgegaan by die Laerskool Vaalharts en die Hoërskool Diamantveld, 

## Radio
Hy het die radioprogram "Afrikaanse treffers" aangebied. Hierdie program het 40 jaar oud geword in 2015.

## Televisie
Van Aarde was die aanbieder van Flinkdink, 'n algemenekennis- vasvraprogram. Hy was later ook die organiseerder en navorser van die program.

## Aanval
Hy is op 29 Maart 2010 in sy huis in Krugersdorp deur 'n boosdoener aangeval en fisies aangerand. Hy het die aanval oorleef.

## Verwysings
Antimima watermeyeri

***Antimima watermeyeri*** is 'n klein vetplant wat deel van die *Aizoaceae* familie is. Die spesie is endemies aan Suid-Afrika en kom in die Wes-Kaap voor.

## Bronne 
* REDLIST Sanbi
* Plants of the World Online
Parool

**Parool** (ook bekend as **voorlopige vrylating** of **vrylating onder toesig**) is 'n vorm van vroeë vrylating van 'n gevangene waar die gevangene instem om aan gedragsvoorwaardes te voldoen, insluitend aanmelding by sy aangewese paroolbeamptes, of anders kan hy weer gearresteer word en na die tronk terugbesorg word.

Die term is afkomstig van die Franse woord *parole* wat spraak, gesproke woorde en ook belofte beteken. Die term het gedurende die Middeleeue begin om geassosieer te word met die vrylating van gevangenes wat hul woord gegee het.

Dit verskil grootliks van kwytskelding, amnestie of strafversagting van die vonnis deurdat 'n paroolvrye steeds beskou word as dat hy besig is om sy vonnis uit te dien. Die paroolvrye kan steeds na die tronk teruggestuur word as hy die voorwaardes van sy parool oortree.

## Moderne ontwikkeling 
Alexander Maconochie, 'n Skotse geograaf en kaptein in die Koninklike Vloot, het die moderne idee van parool bekendgestel toe hy in 1840 as superintendent van die Britse strafkolonies in Norfolk-eiland, Australië, aangestel is. Hy het 'n plan ontwikkel om gevangenes voor te berei vir uiteindelike terugkeer na die samelewing wat drie grade behels het. Die eerste twee het bestaan uit bevorderings wat deur goeie gedrag, arbeid en studie verdien is. Die derde graad in die stelsel het voorwaardelike vryheid buite die tronk behels terwyl reëls gehoorsaam word. 'n Oortreding sal 'n paroolvrye teruggee na die gevangenis en hy sal van voor af begin deur die geledere van die drie-graad proses. 

Maconochie het die stelsel hervorm en ingestel wat beskou word as die wêreld se eerste paroolstelsel. Gevangenes het onbepaalde vonnisse uitgedien waaruit hulle vroeg vrygelaat kon word indien hulle bewyse van rehabilitasie toon deur deelname aan 'n gegradeerde klassifikasiestelsel gebaseer op uitruileenhede, wat punte genoem is. Gevangenes het punte verdien deur goeie gedrag, dit verloor deur slegte gedrag, en hulle kon dit spandeer op die oorgang na hoër klassifikasiestatusse wat uiteindelik vryheid meegebring het.

## Verwysings
Kettingbrief

thumb|220px|'n Gedrukte Australiese kettingbrief van 2006, met 'n geldstuk vasgeplak om die aandag te trek.

'n **Kettingbrief** is 'n boodskap wat die ontvanger probeer oortuig om 'n sekere getal afskrifte te maak en dit aan 'n sekere getal ander ontvangers te stuur. Die "ketting" is 'n eksponensieel groeiende piramide wat nie oneindig volgehou kan word nie. 

Algemene metodes wat in kettingbriewe gebruik word, sluit in emosioneel manipulerende stories, piramideskemas om gou geld te maak en die uitbuiting van bygelowe om die ontvanger te dreig. Kettingbriewe was aanvanklik briewe wat per pos gestuur is, maar vandag word hulle dikwels elektronies gestuur deur middel van e-posse, sosiale netwerke en teksboodskappe.

## Verwysings
## Skakels
Boris Baláž

**Boris Baláž** (* 20 November 1997) is 'n Slowaakse boogskutter. Hy het aan die Olimpiese Somerspele van 2016 deelgeneem.

## Verwysings
Denisa Baránková

**Denisa Baránková** (* 7 September 2001) is 'n Slowaakse boogskutter. Sy het aan die Olimpiese Somerspele van 2020 deelgeneem.

## Verwysings
Oogkraal

thumb|220px|Oogkrale op 'n Turkse basaar.

'n **Oogkraal** of **nazar** (van die Arabiese نَظَر *ˈnaðˤar*, "blik", "aandag") is 'n oogvormige gelukbringer wat geglo word mense teen die bose oog beskerm. Die term word in baie tale gebruik. In Turkye is dit bekend as *nazar boncuğu* (laasgenoemde woord is afgelei van die woord vir "kraal", *boncuk*, en eersgenoemde is 'n leenwoord uit Arabies).

Die nazar is in 2018 by Unicode gevoeg as as .

## Gelukbringer
'n Tipiese oogkraal word van glas gemaak en bestaan uit konsentriese sirkels of 'n traandruppelontwerp in donkerblou, wit, ligblou en swart, met soms 'n geel rand. 

## Sien ook
*Bose oog

## Verwysings
## Skakels
Bose oog

[thumb|220px|Gelukbringers met 'n oog op ('n [oogkraal of *nazar*) is een van die gewilde maniere om die bose oog af te weer.]]
[thumb|220px|'n Antieke uitbeelding van 'n [fallus wat in 'n bose oog ejakuleer (uit Libië).]]

Die **bose oog** is 'n bonatuurlike geloof in 'n vloek wat veroorsaak word deur 'n kwaadwillige kyk, wat gewoonlik deur jaloesie geïnspireer is. Die geloof in die bose oog bestaan reeds sedert die voorgeskiedenis, Die geloof word aangetref in baie kulture in die Mediterreense streek, Balkan, Midde-Ooste en Sentraal-Asië. In sulke kulture word geglo as jy die bose oog kry, sal dit ongeluk of beserings veroorsaak, terwyl ander glo dit is 'n soort bonatuurlike mag wat 'n kwaadwillige blik terugwerp op mense wat iemand anders iets slegs toewens (veral onskuldiges).

Verskeie kulture het maniere ontwerp om mense teen die bose oog te beskerm. Van die bekendste gelukbringers teen die bose oog is die oogkraal of *nazar*, wat self 'n oog verteenwoordig, en die *hamsa*, 'n handvormige voorwerp. Ouer voorbeelde van die simbool is dikwels van porselein of klei gemaak, maar sedert die vervaardiging van glaskrale in die Mediterreense streek omstreeks 1500&nbsp;v.C. het oogkrale gewild geraak onder Fenisiërs, Perse, Grieke, Romeine en Ottomane. 

Antieke Romeine het falliese voorstellings gebruik om teen die bose oog te beskerm, terwyl 'n verskeidenheid gelukbringers en tekens in Suid-Italië vir beskerming gebruik word, insluitende die "teken van die horings".

In ander kulture word ander metodes gebruik. In die Arabiese kultuur kan die frase "''Masha'Allah''" (ما شاء الله) ("God het dit gewil") gebruik word wanneer iemand 'n kompliment kry, sodat die kompliment nie die bose oog aantrek nie. In sommige lande soos Brasilië word sekere plante soos wynruit gebruik om mense teen die bose oog te beskerm.

## Sien ook
*Oogkraal

## Verwysings
## Skakels